b"\n_START_ARTICLE_\nBalan\xc3\xa7a (instrument)\n_START_PARAGRAPH_\nUna balan\xc3\xa7a (del llat\xc3\xad bis, \xc2\xab2 vegades\xc2\xbb, i lanx, \xc2\xabplat, safata\xc2\xbb) \xc3\xa9s un instrument de mesura que serveix per avaluar el pes o la massa d'un objecte. Les balances s'usen per amidar el pes, o la massa, en la ci\xc3\xa8ncia, i la t\xc3\xa8cnica de diferents objectes materials, \xc3\xa0dhuc d'una persona, i a la ind\xc3\xbastria i el comer\xc3\xa7 les balances serveixen per moltes aplicacions diferents, i segons molts diferents ordres de magnitud, des de petites quantitats de materials en el laboratori, fins a transports pesants. Un balancer (femen\xc3\xad: balancera) \xc3\xa9s la persona que fa o fabrica balances, i tamb\xc3\xa9, a vegades, aquell que t\xc3\xa9 l'ofici de pesar, segons el DIEC. La balan\xc3\xa7a \xc3\xa9s el s\xc3\xadmbol de la just\xc3\xadcia, que calibra els arguments a favor i en contra de cada cas (sovint est\xc3\xa0 subjecta per una dona amb els ulls embenats)."